Diari Oficial de la Generalitat Valenciana


Sumari del DOGV 9035, del 05-03-2021 (2021/2395)

RESOLUCIÓ de 4 de març de 2021, de la Direcció General d'Agricultura, Ramaderia i Pesca, per la qual s'estableixen mesures cautelars pel focus de rinopneumonitis equina declarat el 24 de febrer de 2021.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9035

Data del DOGV
:   05-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/2395


Data del document
:   04-03-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 4 de març de 2021, de la Direcció General d'Agricultura, Ramaderia i Pesca, per la qual s'estableixen mesures cautelars pel focus de rinopneumonitis equina declarat el 24 de febrer de 2021. [2021/2395]  
Vista la declaració de focus de rinopneumonitis equina de data 24 de febrer de 2021, del Ministeri d'Agricultura Pesca i Alimentació.  
Vist l'article 8 de la Llei 8/2003, de 24 d'abril, de sanitat animal.   
Vist l'article 4.5 del Reial decret 577/2014, de 4 de juliol, pel qual es regula la targeta de moviment equina.  
Vist article 12.4 de l'Ordre 6/2012, de 26 de març, de la Conselleria d'Agricultura, Pesca, Alimentació i Aigua, sobre identificació, registre i moviment d'èquids a la Comunitat Valenciana.  
La Direcció General d'Agricultura, Ramaderia i Pesca, d'acord amb el que estableix el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, és competent en matèria de sanitat animal i per tant, en l'exercici de les seues competències, resol:  
  
Primer  
Suspendre cautelarment la celebració de certàmens o concentracions de bestiar equí en l'àmbit territorial de la Comunitat Valenciana.   
  
  
Segon  
Suspendre en l'àmbit territorial de la Comunitat Valenciana la utilització de la targeta de moviment equí com a substitutiva del certificat sanitari de trasllat.  
  
Tercer  
Suspendre en l'àmbit territorial de la Comunitat Valenciana la utilització del document d'identificació equina (DIE) com a substitutiu del certificat sanitari de trasllat.   
  
Quart  
En l'àmbit de la Comunitat Valenciana, només es permeten els moviments d'equins que procedisquen d'explotacions no immobilitzades i que estiguen emparats per un certificat sanitari de trasllat expedit pel servei veterinari oficial.  
  
Cinqué  
Aquesta resolució es mantindrà en vigor fins que s'alcen les mesures imposades mitjançant una nova resolució.  
  
Contra aquesta resolució, que no posa fi a la via administrativa, pot interposar-se un recurs d'alçada davant el secretari autonòmic d'Agricultura i Desenvolupament Rural en el termini d'un mes comptador des de l'endemà de la notificació o publicació, de conformitat amb els articles 121 i 122 de la Llei 39/2015, de 10 d'octubre, del procediment administratiu comú de les administracions públiques.  
  
  
València, 4 de març de 2021.- El director general d'Agricultura, Ramaderia i Pesca: Antonio Quintana Martínez.